S-1661/2011

Mál þetta, sem dómtekið var 21. nóvember 2011, er höfðað með ákæru lögreglustjórans á höfuðborgarsvæðinu 1. nóvember 2011 á hendur A-kk-þgf P-x-x, kt. 000000-0000, Torfufelli 46, Reykjavík, D-kk-þgf M-kk-þgf M-kk-þgf, kt. 000000-0000, Berjarima 12, Reykjavík, D-x-x J-x-x E-x-x P-x-x, kt. 000000-0000, Torfufelli 46, Reykjavík, E-x-x V-x-x, kt. 000000-0000, Þverholti 58, Mosfellsbæ og J-x-x A-x-x M-x-x, kt. 000000-0000, Hjallabakka 22, Reykjavík, fyrir þjófnað, með því að hafa, aðfaranótt laugardagsins 3. janúar 2009, í félagi brotist inn í sláturhúsið við Suðurlandsveg 8 á Hellu, með því að spenna upp hurð, og stolið samtals 750 kg af kjöti að verðmæti 1.750.000 krónur.

Telst þetta varða við 244. gr. almennra hegningarlaga nr. 19/1940.

[…]

Þess er krafist að ákærðu verði dæmdir til refsingar og til greiðslu sakarkostnaðar.

[…]

Af hálfu ákærðu er krafist vægustu refsingar er lög leyfa.

Ákærðu játa sök og var mál þeirra skilið frá máli meðákærðu og verður dæmt sérstaklega, sbr. 2. mgr. 169. gr. laga um meðferð sakamála nr. 88/2008. Farið var með málið samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði A-kk-nf er fæddur í maí 1992. Samkvæmt sakavottorði hefur ákærði tvívegis gengist undir lögreglustjórasátt, í fyrra skiptið í janúar 2010, vegna fíkniefnalagabrots, en síðan í febrúar 2011 vegna ölvunar- og réttindaleysisaksturs og fíkniefnalagabrots.

Ákærði E-x-x er fæddur í ágúst 1979. Samkvæmt sakavottorði hefur ákærði sætt refsingu fyrir umferðarlagabrot, fíkniefnalagabrot og líkamsárás. Síðast hlaut ákærði sektardóm vegna ölvunaraksturs hinn 16. apríl 2009.

Ákærði D-kk-nf M-kk-nf er fæddur í maí 1991 og hefur hann ekki sætt refsingu svo að vitað sé.

Það horfir ákærðu til málsbóta að þeir hafa gengist greiðlega við brotum sínum. Þá eru ákærðu A-kk-nf og D-kk-nf M-kk-nf ungir að árum og hefur D-kk-nf M-kk-nf jafnframt hreinan sakaferil. Á hinn bóginn verður litið til þess að brot ákærðu varðaði talsverðu fjárverðmæti, auk þess sem þeir frömdu verknaðinn í sameiningu, sbr. 2. mgr. 70. gr. almennra hegningarlaga. Refsing ákærðu A-kk-ef og og E-x-x verður ákveðin samkvæmt reglum 78. gr. almennra hegningarlaga. Þykir refsing ákærðu hvers um sig hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga.

Engan kostnað leiddi af málinu.

Af hálfu ákæruvaldsins flutti málið G-kvk-nf S-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærðu, A-kk-nf P-x-x, D-kk-nf M-kk-nf M-kk-nf, og E-x-x V-x-x, sæti hver um sig fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærðu almennt skilorð 57. gr. almennra hegningarlaga.

R-kvk-nf H-kvk-nf